Ferrando II d'Aragón compensó a la Casa d'Íxar puyando de categoría a la baronía d'Íxar, que esdevinió un ducato lo 16 d'abril de 1483. Dimpués por l'aduya de la Casa d'Íxar en l'afer de Navarra tamién puyó a ducato lo recient creyato condato d'Aliaga lo 10 d'octubre de 1487. Manimenos lo suyo hereu no teneba lo títol de duque d'Íxar (pero si que en yera de Lecera y Aliaga). En l'anyo 1528 lo rei Carlos I d'Aragón reconoixió como "grans d'Aragón" a ueito casas nobles, entre ellas los Ferrández d'Íxar como contes de Belchit, representatos por Loís Ferrández d'Íxar Arellano, segundo conte de Belchit.